Tolong jelaskan mengenai Pengenalan dari Universiti Islam Malaysia dalam bahasa melayu

Inisiatif penubuhan Kolej Islam Malaya pada 1955 atau dua tahun sebelum kemerdekaan Malaysia, adalah satu usaha yang berani yang dibuat melalui persetujuan Diraja oleh Majlis Raja-Raja untuk meningkatkan kefahaman Islam di kalangan umat Islam di Tanah Melayu pada masa itu. Masyarakat Islam hanya terdedah kepada pengajaran Islam secara tradisional, menjadikan ia agak terpencil dari pembangunan masyarakat moden dengan pendidikan Islam, yang mana sebahagian besarnya dipisahkan daripada pengajaran sains, kemanusiaan dan teknologi. Penubuhan Kolej Islam Malaya merupakan titik permulaan dalam memecahkan ideologi dan mentaliti lama untuk berkongsi kepada umat Islam di Malaysia tentang keindahan dan rahsia Islam dengan cara yang lebih progresif dan moden.

Objektif utama Kolej Islam Malaya adalah untuk mengharmonikan hubungan antara rakyat Malaysia yang terdiri daripada pelbagai kaum melalui cara yang universal dan pembelajaran islam secara sistematik untuk meningkatkan pentadbiran negara sejak kemerdekaan pada tahun 1957.

Oleh yang demikian, walaupun kolej ini telah menjalani beberapa evolusi, semangat Kolej Islam Malaya masih kekal. Majlis Raja-Raja menggalakkan agar usaha ini diteruskan dengan memberi mandat agar Kolej Islam Malaya dinaiktaraf menjadi Universiti Islam Malaya. Adalah menjadi harapan dengan indentiti baru ini dapat membantu universiti ini dalam menghadapi cabaran persekitaran dan budaya yang berbeza dari tahun 1955.

Lawatan Seri Paduka Baginda Yang di-Pertuan Agong I Al-Marhum Tuanku Abdul Rahman Ibni Al-Marhum Tuanku Muhammad & Seri Paduka Baginda Raja Permaisuri Agong I Tuanku Kurshiah Binti Al-Marhum Tunku Besar Burhanuddin. 27 November 1957